इस भाजपा विधायक ने अब टोल प्लाजा पर किया हंगामा, गाली गलौज ! | Uttarakhand Post
Home ऊधमसिंह नगर किच्छा इस भाजपा विधायक ने अब टोल प्लाजा पर किया हंगामा, गाली गलौज...
किच्छा (उत्तराखंड पोस्ट ब्यूरो) अपने कारनामों को लेकर अक्सर विवादों में रहने वाले भाजपा के रुद्रपुर विधायक एक बार फिर सुर्खियों में हैं। मामला है रुद्रपुर-किच्छा नेशनल हाईवे टोल प्लाजा का।
जानकारी के अनुसार बीजेपी विधायक राजकुमार ठुकराल रुद्रपुर-किच्छा नेशनल हाईवे निर्माण पूरा हुए बिना टोल टैक्स वसूले जाने से नाराज हो गए। इतना ही नहीं विधायक राजकुमार ठुकराल और भाजपा कार्यकर्ताओं ने इसको लेकर टोल प्लाजा पर जमकर हंगामा किया। इस दौरान टोल कर्मचारियों से जमकर गालीगलौज की गयी। मौके पर पहुंचे पुलिस अधिकारियों से भी भाजपा कार्यकर्ताओं ने अभद्रता की।
दरअसल सितारगंज से काशीपुर तक 77.2 किलोमीटर फोरलेन का निर्माण कर रही गल्फार कंपनी देवरिया गांव के पास टोल प्लाजा लगाकर वाहनों से टोल टैक्स वसूल रही है। लोग इसका विरोध कर रहे हैं।
आरोप है कि रविवार को विधायक ठुकराल समर्थकों संग वहां पहुंचे और टोल वसूल रहे कर्मचारियों को भगाकर टोल बंद कर दिया। विधायक का कहना था कि काम पूरा नहीं होने के बावजूद कंपनी गलत तरीके से टैक्स वसूल रही है।
Previous articleएयरपोर्ट पर 100 Iphone संग पकड़ा गया यह शख्स
Next articleएक-दूसरे के आपसी सहयोग से आगे बढ़ेंगे मुख्यमंत्री योगी-त्रिवेन्द्र